cyanic-selkie/wikianc huggingface dataset:
ชาวไซย่า
ลิงยักษ์ (Great Ape)
ในจักรวาลที่ 6 ชาวไซย่ารุ่นหลังหางไม่งอก เพราะถูกตัดหางโดยมีสาเหตุใดสาเหตุหนึ่งและมีวิวัฒนาการเข้าใกล้เป็นซุปเปอร์ไซย่าไปทุกที
อุทยานหลวงชินจุกุ
ประวัติ
ผังและโครงสร้างของสวนในปัจจุบันนั้นคงเดิมมาตั้งแต่ พ.ศ. 2449 ถึงแม้ว่าในช่วงสงครามโลกครั้งที่สองพื้นที่ของสวนแทบทั้งหมดจะเสียหายจากการทิ้งระเบิดทางอากาศ ซึ่งได้มีการบูรณะภายหลังจบสงคราม แล้วในปี พ.ศ. 2490 สองปีหลังสิ้นสุดสงครามโลกครั้งที่สอง สวนแห่งนี้ถูกโอนการดูแลจากสำนักพระราชวังไปสู่กระทรวงสาธารณสุขและสวัสดิการ (ปัจจุบันคือกระทรวงสาธารณสุข, แรงงาน และสวัสดิการ)
21 พฤษภาคม พ.ศ. 2492 สวนแห่งนี้ก็ได้เปิดให้บริการแก่สาธารณชนเป็นครั้งแรก ในนาม "อุทยานหลวงชินจุกุแห่งชาติ" (National Park Shinjuku Imperial Gardens) ก่อนที่ในเดือน มกราคม พ.ศ. 2544 จึงโอนมาอยู่ใต้อำนาจการดูแลของกระทรวงสิ่งแวดล้อม และเปลี่ยนชื่อสวนเป็น "อุทยานหลวงชินจุกุ" (Shinjuku Gyoen)
ดันแคน แม็กคาร์โก
ดันแคน แม็กคาร์โก (Duncan McCargo) เป็นนักวิชาการชาวบริติช ผู้อำนวยการสถาบันเอเชียศึกษานอร์ดิก และศาสตราจารย์ประจำคณะรัฐศาสตร์ มหาวิทยาลัยโคเปนเฮเกน ปัจจุบันกำลังลาจากตำแหน่งศาสตราจารย์รัฐศาสตร์ ณ มหาวิทยาลัยลีดส์ และตั้งแต่ปี 2558 มีการแต่งตั้งร่วมที่มหาวิทยาลัยโคลัมเบีย ซึ่งเขาเป็นศาสตราจารย์รับเชิญคณะรัฐศาสตร์และสอนทุกภาคเรียนฤดูใบไม้ร่วงจนถึงปี 2562 แม็กคาร์โกยังเป็นนักวิชาการรับเชิญที่สถาบันเอเชียตะวันออกเวเทอร์เฮด มหาวิทยาลัยโคลัมเบีย และเป็นวุฒิบัณฑิตรับเชิญของสมาคมเอเชียในรัฐนิวยอร์ก
เขาสำเร็จสามปริญญาจากมหาวิทยาลัยลอนดอน ปริญญาแรกในวิชาภาษาอังกฤษ (Royal Holloway 2529) ศ.ม. ในพื้นที่ศึกษา (เอเชียตะวันออกเฉียงใต้) (2533) และ ปร.ด. ในวิชาการเมือง (2536) โดยทั้งสองปริญญาหลังจากสำนักตะวันออกศึกษาและแอฟริกาศึกษา) เขายังสอนที่มหาวิทยาลัยควีนส์ เบลฟาสต์ และที่มหาวิทยาลัยโกโบกาคุอิน ประเทศญี่ปุ่น ในปี 2549–50 เขาเป็นวุฒิบัณฑิตวิจัยอาวุโสรับเชิญที่สถาบันวิจัยเอเชีย มหาวิทยาลัยแห่งชาติสิงคโปร์ เขาเป็นศาสตราจารย์รับเชิญพิศิษฐ์ที่มหาวิทยาลัยอุตระมาเลเซียในเดือนกันยายน 2554 ระหว่างปีวิชาการ 2558–59 เขาเป็นนักวิชาการรับเชิญที่สำนักสังคมศาสตร์ สถาบันการศึกาษาขั้นสูง พรินซ์ตัน
แม็กคาร์โกขึ้นชื่อเรื่องหัวข้อเกี่ยวข้องกับประเทศไทยและเอเชียร่วมสมัย ผลงานของเขาว่าด้วยสภาพแห่งอำนาจเป็นหลัก วิธีที่อภิชนมุ่งรักษาอำนาจ และวิธีที่ผู้คัดค้านมุ่งบั่นทอนความชอบธรรมของอภิชน
1963
ประเทศไทยใน พ.ศ. 2424
เหตุการณ์ที่เกิดขึ้นใน พ.ศ. 2424 (ค.ศ. 1881) ในประเทศไทย เป็นปีที่ 100 แห่งกรุงรัตนโกสินทร์ และเป็นปีที่ 14 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1242 (1 มกราคม - 29 มีนาคม) และ 1243 (30 มีนาคม - 31 ธันวาคม) ในแบบปัจจุบัน
มิยาเกะ (จังหวัดนาระ)
มิยาเกะ (三宅町 (Miyake-chō)) เป็นเมืองที่ตั้งอยู่ในอำเภอชิกิ จังหวัดนาระ ประเทศญี่ปุ่น ณ วันที่ 1 เมษายน ค.ศ. 2017 เมืองนี้มีประชากรประมาณ 7,013 คน มีขนาดพื้นที่ทั้งสิ้น 4.07 ตารางกิโลเมตร จัดว่าเป็นเทศบาลที่มีพื้นที่เล็กที่สุดในจังหวัดนาระ
Mentha aquatica
Mentha aquatica (ชื่อพ้อง: Mentha hirsuta Huds. ) หรือชื่อในภาษาอังกฤษว่า วอเตอร์มินต์ (water mint) เป็นพืชหลายปี (perennial plant) ในสกุลมินต์ มักเจริญเติบโตในที่ชื้น และมีถิ่นกำเนิดในส่วนมากของทวีปยุโรป ทางตะวันตกเฉียงเหนือของทวีปแอฟริกา และทางตะวันตกเฉียงใต้ของทวีปเอเชีย
ลักษณะ
Mentha aquatica เป็นพืชมีลำต้นใต้ดิน เจริญเติบโตได้ถึง 90 เซนติเมตร ลำต้นกว้าง ใบมีลักษณะเป็นรูปกลมรีไปจนถึงเป็นรูปใบหอก ยาว 2-6 เซนติเมตร (0.79-2.36 นิ้ว) กว้าง 1-4 เซนติเมตร (0.39-1.57 นิ้ว) ใบสีเขียวค่อนไปทางสีม่วงในบางครั้ง) ดอกมีขนาดเล็ก ออกดอกหนาแน่นมีสีม่วง ออกดอกเป็นช่อ
โยคีอาทิตยนาถ
โยคีอาทิตยนาถ (योगी आदित्यनाथ; เกิด 5 มิถุนายน 1972 ) นามเดิม อชัย โมหัน พิษฎ์ หรือ อชัย สิงห์ พิษฏ์ (अजय सिंह बिष्ट) เป็นนักบวชในศาสนาฮินดูและนักการเมืองสายชาตินิยมฮินดู เป็นมุขยมนตรีประจำรัฐอุตตรประเทศ คนที่ 22 และปัจจุบัน อยู่ในวาระตั้งแต่ 19 มีนาคม 2017
เขาได้รับการแต่งตั้งเป็นมุขยมนตรีประจำรัฐหลังพรรคภารติยชนตา (BJP) ชนะการเลือกตั้งสภารัฐปี 2017 ที่ซึ่งเขาเป็นผู้ทำแคมเปญคนสำคัญ  นอกจากนี้เขายังเป็นสมาชิกรัฐสภาผ่านนิติบัญญัติมณฑลโครัขปุระ รัฐอุตตรประเทศ ห้าวาระติดต่อกันนับตั้งแต่ปี 1998
นอกจากนี้อาทิตยนาถยังเป็นมหันต์ (Mahant) หรือหัวหน้าคณะนักบวชประจำโครัขนาถมัฐ (Gorakhnath Math) โบสถ์พราหมณ์ในเมืองโครัขปุร (Gorakhpur) ตำแหน่งที่เขาสืบทอดนับจากการเสียชีวิตของบิดาทางจิตวิญญาณของเขา มหันต์ อไวทยนาถ (Mahant Avaidyanath) ในเดือนกันยายน 2014 นอกจากนี้เขายังได้ก่อตั้งองค์กรที่มีแนวคิดสุดโต่ง ฮินดูยุวะวาหิณี (Hindu Yuva Vahini) โยคีอาทิตยนาถมีภาพลักษณ์ที่เป็นผู้นิยมประชานิยมขวาจัดฮินดูตวา (Hindutva) และต่อต้านมุสลิม เช่นในครั้งที่ดอนัลด์ ทรัมป์ตรากฎหมายห้ามพลเมืองจาก 7 ประเทศมุสลิมเข้าสหรัฐ อาทิตยนาถได้ชื่นชมการกระทำนี้และได้เรียกร้องให้ประเทศอินเดียเองมีการออกนโยบายที่คล้ายกันเพื่อจัดการกับการก่อการร้าย
การเลือกตั้งนายกองค์การบริหารส่วนจังหวัดเชียงใหม่ พ.ศ. 2563
'''การเลือกตั้งนายกองค์บริหารส่วนจังหวัดและสมาชิกสภาองค์การบริหารส่วนจังหวัดเชียงใหม่ พ.ศ. 2563''' เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2563 กำหนดให้มีขึ้นในวันที่ 20 ธันวาคม พ.ศ. 2563 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง และการเลือกตั้งสมาชิกสภาองค์การบริหารส่วนจังหวัด 42 ที่นั่ง โดยแบ่งออกเป็นจำนวน 42 เขตเลือกตั้ง แต่ละเขตเลือกตั้งจะมีสมาชิกสภาองค์การบริหารส่วนจังหวัดได้เขตละ 1 คน
ผู้เผยพระวจนะน้อย
ผู้เผยพระวจนะน้อย (ศัพท์โปรเตสแตนต์) หรือ ประกาศกน้อย (ศัพท์โรมันคาทอลิก) (minor prophet) คือหมวดหนึ่งในคัมภีร์ไบเบิลภาคพันธสัญญาเดิม คำว่า "น้อย" ในที่นี้ไม่ได้หมายถึงความสำคัญของผู้เผยพระวจนะ แต่หมายถึงขนาดของหนังสือซึ่งมีความยาวน้อยกว่าหนังสือในหมวดผู้เผยพระวจนะใหญ่ (major prophet)
หนังสือในหมวดผู้เผยพระวจนะน้อยได้แก่ แม้คัมภีร์ฮีบรูจะรวมหนังสือเหล่านี้ไว้ด้วยแต่ก็ไม่จัดเข้าหมวดเดียวกัน และไม่รับหนังสือโทบิต หนังสือยูดิธ หนังสือมัคคาบี ฉบับที่ 1 หนังสือมัคคาบี ฉบับที่ 2 หนังสือปรีชาญาณ และหนังสือบุตรสิรา ซึ่งถือเป็นคัมภีร์อธิกธรรมและคัมภีร์นอกสารบบ
การเลือกตั้งนายกองค์การบริหารส่วนจังหวัดเชียงใหม่ พ.ศ. 2563
หมายเลข 3: นายวินิจ จินใจ
สมาชิกพรรคก้าวไกล ลงสมัครในนามกลุ่มเชียงใหม่ก้าวใหม่
หมายเลข 4: นายบดินทร์ กินาวงศ์
ลงสมัครในนามกลุ่มประชารัฐเชียงใหม่ อดีตสมาชิกสภาจังหวัดเชียงราย อดีตผู้สมัครสมาชิกสภาผู้แทนราษฎร (ส.ส.) จังหวัดเชียงใหม่ เขต 8 ใน การเลือกตั้งทั่วไปปี 2562 สังกัดพรรคพลังประชารัฐ จบการศึกษารัฐศาสตรบัณฑิตจากมหาวิทยาลัยเชียงใหม่
หมายเลข 5: นายวสันต์ วัชวงษ์
ผู้สมัครอิสระ อดีตผู้สมัคร ส.ส.เชียงใหม่ พรรคความหวังใหม่
หมายเลข 6: นายเฉลิมศักดิ์ สุรนันท์
ผู้สมัครอิสระ อดีตผู้อำนวยการการท่องเที่ยวแห่งประเทศไทย สำนักงานเชียงใหม่ และอดีตเลขานุการนายกองค์การบริหารส่วนจังหวัดเชียงใหม่ (บุญเลิศ บูรณุปกรณ์)
เดอะวิตเชอร์ 2: อะแซสซินส์ออฟคิงส์
The Witcher 2: Assassins of Kings (ภาษาโปแลนด์: Wiedźmin 2: Zabójcy królów) เป็นเกมแนวเอคชั่น สวมบทบาท พัฒนาโดยค่ายเกม CD Projekt Red จากประเทศโปแลนด์ โดยเป็นเกมภาคต่อในซีรีส์เกม The Witcher จัดจำหน่ายในปี 2011 ให้กับเครื่องเกม Xbox 360, Microsoft Windows, OS X และ Linux โดยผู้เล่นจะได้รับบทเป็น Geralt of Rivia นักล่ามอนสเตอร์ ซึ่งรู้จักกันในชื่อวิชเชอร์ ออกทำภารกิจในโลกแฟนตาซี ซึ่งอ้างอิงมาจากนิยายในซีรีส์ The Witcher ของ Andrzej Sapkowski ซึ่งอ้างอิงมาจากประวัติศาสตร์ของโปแลนด์ และตำนานสลาวิก โดยเกมได้รับคำวิจารณ์ในแง่ดีเป็นอย่างมาก และมียอดขายกว่า 1.7 ล้านชุด ในเดือน พฤษภาคม 2012
ประเทศไทยใน พ.ศ. 2419
เหตุการณ์ที่เกิดขึ้นใน พ.ศ. 2419 (ค.ศ. 1876) ในประเทศไทย เป็นปีที่ 95 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1237 (1 มกราคม - 24 มีนาคม) และ 1238 (25 มีนาคม - 31 ธันวาคม) ในแบบปัจจุบัน
เดอะวิตเชอร์ 2: อะแซสซินส์ออฟคิงส์
เกมเพลย์
เกมจะให้เรารับบทเป็น Geralt of Rivia ออกเดินทางไปทำภารกิจในพื้นที่ต่าง ๆ โดยระบบเกมนั้นจะค่อนข้างซับซ้อน ทั้งระบบอาวุธที่มีทั้งการอัพเกรด และระดับสถานะของอาวุธ ในด้านความสามารถของตัวละครก็เช่นกัน จะมีการเพิ่มความสามารถของตัวละครโดยเมื่อตัวละครมีการเพิ่มระดับเลเวล 1 ระดับ ก็จะได้ค่าคะแนนสำหรับอัพเกรดความสามารถ 1 ค่า โดยการอัพเกรด จะแบ่งออกเป็น 4 สาย คือ การฝึก, ด้านการใช้อาวุธ, ด้านเวทย์ และด้านการปรุงยา ซึ่งให้ผลลัพธ์แตกต่างกันไป นอกจากนี้ยังมีการสร้างอาวุธ การปรุงและใช้ยา (potion) เพื่อเพิ่มความสามารถบางอย่าง และการนั่งสมาธิเพื่อเร่งเวลาด้วย ตัวเกมมีระบบเวลา ซึ่งบางภารกิจจะมีเวลาเฉพาะ ซึ่งเราต้องไปทำภารกิจอื่นก่อนจนกว่าจะถึงเวลาที่กำหนด หรือไม่ก็นั่งสมาธิเพื่อเร่งเวลาก็ได้ นอกจากการต่อสู้ด้วยอาวุธแล้ว ผู้เล่นยังสามารถใช้พลังเวทย์ ซึ่งเรียกว่า Sign อีกด้วย ซึ่งพลังเวทย์นั้นก็สามารถอัพเกรดเพื่อให้มีความแรงและประสิทธิภาพดีขึ้นได้ สำหรับในด้านภารกิจนั้น จะถูกแบ่งออกเป็นตอนใหญ่ๆ โดยในแต่ละตอนนั้นจะมีพื้นที่ทำภารกิจในเขตๆหนึ่ง ซึ่งเดินไปมาได้อย่างอิสระ โดยในแต่ละตอนก็จะมีภารกิจย่อยๆให้เราทำ โดยบางภารกิจก็ไม่จำเป็นต้องทำก็ได้ แต่ภารกิจนั้นจะไม่แบ่งชัดเจนว่าเป็นภารกิจหลักหรือย่อยเหมือนกับใน The Witcher 3: Wild Hunt โดยเมื่อเราทำภารกิจใดๆเสร็จสิ้นแล้ว ก็จะได้รับค่าประสบการณ์มาค่าหนึ่ง เมื่อสะสมจนครบตามที่ตัวเกมระบุ ก็จะเลื่อนระดับไปยังขั้นต่อไปพร้อมกับได้คะแนนสำหรับใช้อัพเกรดความสามารถต่างๆ ตัวเลือกภายในเกมสามารถส่งผลลัพธ์ที่แตกต่างกัน หลังจากจบภารกิจนั้นๆ ซึ่งรวมถึงฉากจบเกมด้วย ทำให้เกม สามารถจบได้หลายแบบ นอกจากนี้ยังมีระบบลอบเร้นในบางภารกิจ ที่ต้องระมัดระวังไม่ให้ถูกเห็น เพื่อที่จะทำให้ทำภารกิจนั้น ๆได้ลุล่วงตามแผน ซึ่งการถูกเห็นระหว่างทำภารกิจก็จะทำให้เส้นทางของเหตุการณ์เปลี่ยนไปด้วย
โทนี ดราโก
โทนี ดราโก (Tony Drago) เป็นนักสนุกเกอร์และพูลอาชีพจากมอลตา เขาคว้าแชมป์ในแข่งขันพูลรายการเวิล์ดพูลมาสเตอส์ทัวนาเมนต์โดยเอาชนะเสีย ฮุ่ยกาย ด้วยผล 8–6 และเขาเข้าถึงรอบรองชนะเลิศในรายการเวิลด์สนุกเกอร์แชมเปียนชิป ในปี 1988 ดราโกคว้าแชมป์พูลในรายการพรีเดเตอร์อินเตอร์เนชันเนลเทนบอลแชมเปียนชิปโดยเอาชนะ ฟรานซิสโก บุสตามานเต ด้วย 13–10 เฟรม
อ้างอิง
1965
ประเทศไทยใน พ.ศ. 2418
เหตุการณ์ที่เกิดขึ้นใน พ.ศ. 2418 (ค.ศ. 1875) ในประเทศไทย เป็นปีที่ 94 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1236 (1 มกราคม - 5 เมษายน) และ 1237 (6 เมษายน - 31 ธันวาคม) ในแบบปัจจุบัน
พระเจ้าบรมวงศ์เธอ พระองค์เจ้าทิพยาลังการ
พระเจ้าบรมวงศ์เธอ พระองค์เจ้าทิพยาลังการ (17 มกราคม พ.ศ. 2434 – 4 มิถุนายน พ.ศ. 2475) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแส
พระประวัติ
พระเจ้าบรมวงศ์เธอ พระองค์เจ้าทิพยาลังการ เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแส (บุตรีของพระยาอัพภันตริกามาตย์ (ดิศ โรจนดิศ)) เมื่อวันเสาร์ เดือนยี่ ขึ้น 8 ค่ำ ปีขาล โทศก จ.ศ. 1252 ตรงกับวันที่ 17 มกราคม พ.ศ. 2433 (แบบสากลคือ พ.ศ. 2434) มีพระโสทรเชษฐาและพระโสทรเชษฐภคินี 2 พระองค์ คือ
พระเจ้าพี่นางเธอ พระองค์เจ้าทิพยาลังการประชวรและสิ้นพระชนม์ในสมัยรัชกาลที่ 7 เมื่อวันเสาร์ เดือน 7 ขึ้น 1 ค่ำ ปีวอก จัตวาศก จ.ศ. 1294 ตรงกับวันที่ 4 มิถุนายน พ.ศ. 2475 สิริพระชันษา 42 ปี พระราชทานเพลิงพระศพเมื่อวันที่ 22 มีนาคม พ.ศ. 2476 ณ พระเมรุ วัดเทพศิรินทราวาสราชวรวิหาร
พระอิสริยยศ
ภายหลังสิ้นพระชนม์
เครื่องราชอิสริยาภรณ์
พระองค์เจ้าทิพยาลังการได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังนี้
ไทยแลนด์ เซมิโปรลีก ฤดูกาล 2566 – โซนภาคตะวันตก
ไทยแลนด์ เซมิโปรลีก ฤดูกาล 2566 โซนภาคตะวันตก เป็นส่วนหนึ่งของการแข่งขันไทยแลนด์ เซมิโปรลีก ฤดูกาล 2566 ซึ่งเป็นการแข่งขันในระดับที่ 4 ในระบบลีกฟุตบอลไทย และเป็นการแข่งขันฤดูกาลแรกของไทยแลนด์ เซมิโปรลีก
สโมสร
สโมสรที่เข้าแข่งขันในฤดูกาล 2566 โซนภาคตะวันตก มีจำนวน 5 สโมสร
อันดับ
<section begin=western region/>
จำนวนผู้ชมจากเกมเหย้า
แหล่งที่มา: ไทยลีก
ประเทศไทยใน พ.ศ. 2416
เหตุการณ์ที่เกิดขึ้นใน พ.ศ. 2416 (ค.ศ. 1873) ในประเทศไทย เป็นปีที่ 92 แห่งกรุงรัตนโกสินทร์ และเป็นปีที่ 6 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1234 (1 มกราคม - 28 มีนาคม) และ 1235 (29 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2417
เหตุการณ์ที่เกิดขึ้นใน พ.ศ. 2417 (ค.ศ. 1874) ในประเทศไทย เป็นปีที่ 93 แห่งกรุงรัตนโกสินทร์ และเป็นปีที่ 7 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1235 (1 มกราคม - 17 มีนาคม) และ 1236 (18 มีนาคม - 31 ธันวาคม) ในแบบปัจจุบัน
สมเด็จพระเจ้าบรมวงศ์เธอ เจ้าฟ้าวิจิตรจิรประภา อดุลยาดิเรกรัตน ขัตติยราชกุมารี
สมเด็จพระเจ้าบรมวงศ์เธอ เจ้าฟ้าวิจิตรจิรประภา อดุลยาดิเรกรัตน ขัตติยราชกุมารี (21 เมษายน พ.ศ. 2424 – 15 สิงหาคม พ.ศ. 2424) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่สมเด็จพระศรีสวรินทิราบรมราชเทวี พระพันวัสสาอัยยิกาเจ้า
พระชนม์ชีพช่วงต้น
สมเด็จพระเจ้าบรมวงศ์เธอ เจ้าฟ้าวิจิตรจิรประภา อดุลยาดิเรกรัตน ขัตติยราชกุมารีเป็นพระราชบุตรลำดับที่ 33 ในพระบาทสมเด็จพระจุลจอมเกล้าเจ้าอยู่หัว ประสูติแต่สมเด็จพระศรีสวรินทิราบรมราชเทวี พระพันวัสสาอัยยิกาเจ้า เมื่อเวลา 14.52 น. ของวันพฤหัสบดีที่ 21 เมษายน พ.ศ. 2424 หรือหลังงานพระราชทานเพลิงพระศพสมเด็จพระนางเจ้าสุนันทากุมารีรัตน์ พระบรมราชเทวีเพียงเดือนเศษ พระองค์เป็นพระราชบุตรร่วมพระชนกชนนีพระองค์ที่สาม จากพี่น้องทั้งหมดแปดพระองค์คือ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร, สมเด็จพระเจ้าบรมวงศ์เธอ เจ้าฟ้าอิศริยาลงกรณ์, สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์, สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร, สมเด็จพระเจ้าบรมวงศ์เธอ เจ้าฟ้าศิราภรณ์โสภณ พิมลรัตนวดี, สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระเจ้าบรมวงศ์เธอ เจ้าฟ้าหญิง (ไม่มีพระนาม)
ใน จดหมายเหตุพระราชกิจรายวันในรัชกาลที่ 5 ได้บันทึกเรื่องราวของพระราชธิดาพระองค์นี้ว่า "วันนี้ [21 เมษายน พ.ศ. 2424] สมเด็จพระนางเจ้าสว่างวัฒนาประสูติสมเด็จพระเจ้าลูกเธอเป็นพระบุตรี เวลาบ่าย ๒ โมง ๕๒ มินิต" ต่อมาวันที่ 24 เมษายนได้จัดให้การสมโภชเจ้าฟ้าประสูติใหม่ขณะมีพระชันษาสามวัน และวันที่ 29 พฤษภาคมปีเดียวกันจึงมีการสมโภชเดือนและตั้งพระนาม พระบาทสมเด็จพระจุลจอมเกล้าเจ้าอยู่หัวพระราชทานพระนามแก่สมเด็จพระเจ้าลูกเธอพระองค์นี้ว่าสมเด็จพระเจ้าลูกเธอ เจ้าฟ้าวิจิตรจิรประภา
สิ้นพระชนม์
สมเด็จพระเจ้าบรมวงศ์เธอ เจ้าฟ้าวิจิตรจิรประภา อดุลยาดิเรกรัตน ขัตติยราชกุมารีสิ้นพระชนม์เมื่อวันที่ 15 สิงหาคม พ.ศ. 2424 ขณะพระชนมายุ 3 เดือน 24 วัน แต่สิ้นพระชนม์ด้วยเหตุอันใดนั้น ไม่เป็นที่ปรากฏ พระศพถูกบรรจุไว้ในอนุสรณสถานรังษีวัฒนาภายในสุสานหลวง วัดราชบพิธสถิตมหาสีมารามราชวรวิหารตั้งแต่วันสิ้นพระชนม์ ดังหลักฐานที่มีรายละเอียดหลังการสิ้นพระชนม์คือ จดหมายเหตุพระราชกิจรายวันในรัชกาลที่ 5 ความว่า "...จนเวลา ๓ โมงเศษเสด็จทรงพระดำเนินพร้อมด้วยสมเด็จพระนางเจ้าพระนางเธอและข้าราชการฝ่ายในไปตามถนน ข้ามสะพานหกไปประทับณวัดราชบพิธ เสด็จเข้าในพระอุโบสถ ทรงจุดเทียนนมัสการหม่อมเจ้าพระอรุณนิภาคุณากรถวายศีลแล้วถวายพระพรจบแล้วทรงประเคน พระสงฆ์รับพระราชทานฉันทั้งวัด ในการถวายผ้าวรรษาวาสิกพัสตรสำหรับวันนี้เกณฑ์พระเจ้าลูกเธอทำทั้งสิ้น พระฉันแล้วลูกเธอทรงถวายไทยธรรมแก่พระสงฆ์แล้ว ท้าวอินทรสุริยาถวายผ้าวรรษาสาวิกพัสตร ซึ่งเป็นของเกณฑ์เจ้าจอมแผ่นดินปัตยุบันนี้ แล้วเสด็จพระราชดำเนินไปที่ข้างวัดที่ฝังพระศพสมเด็จพระเจ้าลูกเธอ เจ้าฟ้าวิจิตรจิรประภา ทรงทอดผ้าสดัปกรณ์และสมเด็จพระนางเจ้าทรงทอดแล้วเสด็จกลับพระบรมมหาราชวัง"
การระลึกถึง
21 ธันวาคม พ.ศ. 2430 พระบาทสมเด็จพระจุลจอมเกล้าเจ้าอยู่หัวทรงเททองหล่อพระพุทธรูป ณ พระที่นั่งอาภรณพิโมกขปราสาทในพระบรมมหาราชวัง ทรงอุทิศพระราชกุศลพระราชทานสมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์ สมเด็จพระเจ้าบรมวงศ์เธอ เจ้าฟ้าวิจิตรจิรประภา และพระอรรคชายาเธอ พระองค์เจ้าเสาวภาคย์นารีรัตน์ ซึ่งพระพุทธรูปที่โปรดเกล้าฯ ให้สร้างเพื่ออุทิศแก่สมเด็จพระเจ้าบรมวงศ์เธอ เจ้าฟ้าวิจิตรจิรประภาเป็นพระพุทธรูปสมาธิประดิษฐานไว้ในวัดนิเวศธรรมประวัติ จังหวัดพระนครศรีอยุธยา
ทุกวันที่ 31 พฤษภาคมจะมีพระราชพิธีบำเพ็ญพระราชกุศลอุทิศถวายสมเด็จพระนางเจ้าสุนันทากุมารีรัตน์ พระบรมราชเทวีและสมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี พระบาทสมเด็จพระจุลจอมเกล้าเจ้าอยู่หัวโปรดให้เชิญพระอัฐิสมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์ พระรูปสมเด็จพระเจ้าบรมวงศ์เธอ เจ้าฟ้าอิศริยาลงกรณ์ พระอัฐิสมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง พระรูปสมเด็จพระเจ้าบรมวงศ์เธอ เจ้าฟ้าวิจิตรจิรประภา และพระอัฐิพระอรรคชายาเธอ พระองค์เจ้าเสาวภาคย์นารีรัตน์ออกตั้งด้วย
รายชื่อจังหวัดของประเทศญี่ปุ่นเรียงตามพื้นที่
หน้านี้รวบรวมรายชื่อจังหวัดของประเทศญี่ปุ่นเรียงตามพื้นที่ โดยอ้างอิงตามรายงานของสำนักงานสารสนเทศภูมิศาสตร์แห่งประเทศญี่ปุ่น (Geospatial Information Authority of Japan) จาก พ.ศ. 2560 โดยพื้นที่ของบางจังหวัดเปลี่ยนแปลงจากการสำรวจในปีก่อนหน้าประมาณ 0-3 ตารางกิโลเมตร พื้นที่รวมของประเทศญี่ปุ่นในรายงานฉบับนี้เท่ากับ 377,973.89 ตารางกิโลเมตร ซึ่งเพิ่มขึ้นจากปีก่อนหน้า 2.32 ตารางกิโลเมตร
รายชื่อจังหวัดเรียงตามพื้นที่
พื้นที่แสดงดังตารางด้านล่าง หน่วยเป็นตารางกิโลเมตร
พีดับเบิลยูจี เวิลด์แชมเปียนชิป
แชมป์โลก PWG เป็นตำแหน่งแชมป์โลกของสมาคม Pro Wrestling Guerrilla (PWG) ก่อตั้งขึ้นเมื่อวันที่ 30 สิงหาคม ค.ศ. 2003
สถิติการครองแชมป์
As of September 1, 2023.
ประเทศไทยใน พ.ศ. 2415
เหตุการณ์ที่เกิดขึ้นใน พ.ศ. 2415 (ค.ศ. 1872) ในประเทศไทย เป็นปีที่ 91 แห่งกรุงรัตนโกสินทร์ และเป็นปีที่ 5 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1233 (1 มกราคม - 9 มีนาคม) และ 1234 (10 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2414
เหตุการณ์ที่เกิดขึ้นใน พ.ศ. 2414 (ค.ศ. 1871) ในประเทศไทย เป็นปีที่ 90 แห่งกรุงรัตนโกสินทร์ และเป็นปีที่ 4 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1232 (1 มกราคม - 20 มีนาคม) และ 1233 (21 มีนาคม - 31 ธันวาคม) ในแบบปัจจุบัน
ไมเคิล ดี. ฮิกกินส์
ไมเคิล แดเนียล ฮิกกินส์ (Mícheál Dónal Ó hUigínn) เป็นนักการเมือง กวี นักสังคมวิทยา และผู้ประกาศชาวไอริช ทำหน้าที่เป็นประธานาธิบดีคนที่เก้าของไอร์แลนด์ตั้งแต่เดือนพฤศจิกายน ค.ศ. 2011
ประเทศไทยใน พ.ศ. 2413
เหตุการณ์ที่เกิดขึ้นใน พ.ศ. 2413 (ค.ศ. 1870) ในประเทศไทย เป็นปีที่ 89 แห่งกรุงรัตนโกสินทร์ และเป็นปีที่ 3 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1231 (1 มกราคม - 31 มีนาคม) และ 1232 (1 เมษายน - 31 ธันวาคม) ในแบบปัจจุบัน
กิลเบิร์ต คูมสัน
กิลเบิร์ต คูมสัน (Gilbert Koomson; เกิดวันที่ 9 กันยายน ค.ศ. 1994) เป็นนักฟุตบอลชาวกาน่า ปัจจุบันลงเล่น ในตำแหน่งกองหน้า และปีก ให้กับสโมสรเอฟเคโบโด/กลิมต์ ในเอลีเตอเซเรียน ลีกสูงสุดของประเทศนอร์เวย์ และทีมชาติกานา
คูมสัน เริ่มต้นอาขีพนักฟุตบอลกับทีมเยาวชนของอาแจกซ์ อักกรา เขาเคยได้รับการติดต่อให้ไปเข้าทดสอบฟุตบอลกับ สโตกซิตี แต่เนื่องจากเขามีปัญหาในเรื่องวีซา ทำให้ไม่สามารถขอใบอนุญาตทำงานได้ เขาเดินทางมาที่ประเทศไทย จากคำแนะนำจาก ปีเตอร์ บัตเลอร์ ผู้อำนวยการด้านเทคนิคของบีอีซี เทโรศาสน และจึงได้เซ็นสัญญาอาชีพ เขาลงเล่นให้กับทีมเป็นเวลา 3 ปี แล้วจึงย้ายสู่ทีม ซองน์ดาล ในเอลีเตอเซเรียน และย้ายเข้าร่วมทีมบรอมม์ ทีมร่วมลีกในอีก 2 ปีถัดมา ใน 28 กันยายน ค.ศ. 2020 คูมสัน ได้ย้ายเข้าร่วมทีมคาซึมพาชา ในลีกสูงสุดของประเทศตุรกีเพียงปีเดียว และย้ายไปโบโด/กลิมต์ในปีถัดมา
คูมสัน ยังเคยมีชื่อติดทีมชาติกานาชุดใหญ่เพื่อแข่งขันฟุตบอลโลก 2018 รอบคัดเลือก กับ ยูกันดา และกระชับมิตรกับแอฟริกาใต้ ในเดือนตุลาคม ค.ศ. 2016 ซึ่งเขาได้ลงเล่นในเกมกับแอฟริกาใต้
ทางหลวงเอเชียสาย 71
ทางหลวงเอเชียสาย 71 (AH71) เป็นถนนในโครงข่ายทางหลวงสายเอเชีย ระยะทาง 390 กิโลเมตร (245 ไมล์) จากเมือง Delaram ประเทศอัฟกานิสถาน ถึงเมือง Dashtak ประเทศอิหร่าน เชื่อมต่อระหว่างทางหลวงเอเชียสาย 1 กับทางหลวงเอเชียสาย 75 เข้าด้วยกัน
นิพนธ์ สนธิ
นิพนธ์ สนธิ (ชื่อเล่น โก๊ะ  ;  เกิด 9 มิถุนายน พ.ศ. 2524) เป็นนักร้อง - นักดนตรีชาวไทยในสังกัดเยสมิวสิค เครือ อาร์เอส  มีผลงานเพลงแนวเพลงอะคูสติกป็อปที่เป็นที่รู้จัก  ตัดพ้อ ที่ปล่อยออกมาในช่วงเมษายน 2558   จบการศึกษาจาก คณะมนุษยศาสตร์ มหาวิทยาลัยรามคำแหง
ประวัติ
นิพนธ์ สนธิ เกิดเมื่อวันที่ 9 มิถุนายน พ.ศ. 2524 ที่ สิงห์บุรี ประเทศไทย ในช่วงวัยเด็กของนิพนธ์ พ่อแม่ของเขามักจะให้ฝึกดนตรีไทย ทำให้นิพนธ์สามารถขับเสภาร้องเพลงไทยเดิม ลูกทุ่งเพื่อชีวิตและเล่นเครื่องดนตรีไทยได้ เมื่อนิพนธ์เข้าสู่อายุ 17 นิพนธ์ก็เริ่มร้องเพลงหารายได้ โดยร้องเพลงตามผับกลางคืนที่จังหวัดสิงห์บุรี และรู้จักกับต้อง โปรดิวเซอร์วงพริกไทย เห็นถึงความสามารถทางด้านดนตรีจึงชักชวนให้ทำเพลงและเสนอไปยังค่ายเยส มิวสิค
ประเทศไทยใน พ.ศ. 2412
เหตุการณ์ที่เกิดขึ้นใน พ.ศ. 2412 (ค.ศ. 1869) ในประเทศไทย เป็นปีที่ 88 แห่งกรุงรัตนโกสินทร์ และเป็นปีที่ 2 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1230 (1 มกราคม - 12 มีนาคม) และ 1231 (13 มีนาคม - 31 ธันวาคม) ในแบบปัจจุบัน
ฤดูพายุไซโคลนแปซิฟิกใต้ พ.ศ. 2565–2566
RSMC นันจี จะออกการเตือนภัยโดยแนบหมายเลขและตัวอักษร F ต่อท้ายให้กับพื้นที่ความแปรปรวนของอากาศที่ก่อตัวขึ้นภายในหรือเคลื่อนตัวเข้าสู่แอ่ง ในขณที่ JTWC จะให้รหัสเรียกขานกับพายุหมุนเขตร้อน และใช้ตัวอักษร P ต่อท้าย โดยกรมอุตุนิยมวิทยาฟีจี สำนักอุตุนิยมวิทยา และ เมทเซอร์วิส จะใช้มาตราพายุหมุนเขตร้อนของออสเตรเลียเป็นหลักและวัดความเร็วลมในช่วงสิบนาที ขณะที่ศูนย์เตือนไต้ฝุ่นร่วมจะวัดความเร็วลมใน 1 นาที และใข้มาตราเฮอริเคนแซฟเฟอร์–ซิมป์สัน (SSHWS) มาเทียบเคียง
รายชื่อพายุ
ภายในมหาสมุทรแปซิฟิกใต้ พายุดีเปรสชันเขตร้อนจะถูกตัดสินว่ามีกำลังเป็นพายุไซโคลนเมื่อมันมีความเร็วลมที่ 65 กม./ชม. และจะต้องมีการปรากฏชัดของพายุเกลขึ้นที่อย่างน้อยครึ่งหนึ่งของศูนย์กลางพายุ โดยพายุดีเปรสชันเขตร้อนที่ทวีกำลังเป็นพายุไซโคลนภายในขอบเขตระหว่างเส้นศูนย์สูตรลงไปทางใต้ถึงเส้นขนานที่ 25 องศาใต้ และระหว่างเส้นเมริเดียนที่ 160 องศาตะวันออก ถึง 20 องศาตะวันตก จะได้รับชื่อจากกรมอุตุนิยมวิทยาฟีจี (FMS) ขณะที่พายุดีเปรสชันเขตร้อนที่ทวีกำลังเป็นพายุไซโคลนทางใต้ของเส้นขนานที่ 25 องศาใต้ในขอบเขตเส้นเมริเดียนเดียวกันกับข้างต้น จะได้รับชื่อจากเมทเซอร์วิซแห่งนิวซีแลนด์ (MetService) ซึ่งทำงานร่วมกันกับกรมอุตุนิยมวิทยาฟีจี ส่วนพายุไซโคลนใดที่เคลื่อนตัวมาจากแอ่งภูมิภาคออสเตรเลีย ซึ่งพายุเหล่านั้นจะได้รับชื่อจากสำนักอุตุนิยมวิทยามาก่อนแล้ว จะคงชื่อเดิมของพายุนั้นไว้
ปรากสปริง
ปรากสปริง (Prague Spring, Pražské jaro, Pražská jar) เป็นช่วงเวลาของการเปิดเสรีทางการเมืองในเชโกสโลวาเกีย ในยุคของการปกครองของสหภาพโซเวียตหลังสงครามโลกครั้งที่สอง เริ่มต้นเมื่อวันที่ 5 มกราคม ค.ศ. 1968 เมื่อนักปฏิรูป อเล็กซานเดอร์ ดุปเชค ได้รับเลือกตั้งเป็นเลขาธิการเอกแห่งพรรคคอมมิวนิสต์แห่งเชโกสโลวาเกีย (KSČ) และต่อเนื่องจนถึงวันที่ 21 สิงหาคม เมื่อสหภาพโซเวียตและสมาชิกของสนธิสัญญาวอร์ซอรุกรานเชโกสโลวาเกีย
การปฏิรูปปรากสปริงเป็นความพยายามของอเล็กซานเดอร์ ดุปเชค เพื่อให้สิทธิเพิ่มเติมแก่ประชาชนของสโลวาเกียในการกระทำของการกระจายอำนาจบางส่วนของเศรษฐกิจและประชาธิปไตย และคลายข้อจำกัดหลายข้อในการสื่อคำพูดและการเดินทางหลังจากการอภิปรายระดับชาติของประเทศ แบ่งเป็นพันธมิตรของสามสาธารณรัฐโบฮีเมีย, โมราเวีย-ซิลีเซีย และสโลวาเกีย ดูบเชคคุมการตัดสินใจที่จะแยกออกเป็นสองรัฐคือสาธารณรัฐเช็กและสาธารณรัฐสโลวัก แม้จะถูกต่อต้านอย่างรุนแรง แต่ปรากสปริงก็ช่วยผลักดันให้เกิดการเปลี่ยนแปลงทางความคิดของประชาชนในยุโรปตะวันออก และนำไปสู่การล่มสลายของสหภาพโซเวียตในอีก 20 ปีต่อมา
ซิกไนน์
ดานีเอล เอร์นันเดซ (Daniel Hernandez; เกิด 8 พฤษภาคม ค.ศ. 1996) หรือชื่อในวงการคือ ซิกไนน์ (6ix9ine มักเขียน 6IX9INE, ออกเสียงว่า "six nine") เดิมชื่อ เทเคชิซิกไนน์ (Tekashi69) เป็นแร็ปเปอร์ชาวอเมริกัน เพลงของเขาโดดเด่นด้วยรูปแบบการแร็ปที่ดุดัน บุคลิกของเขามีลักษณะเฉพาะตัวอย่างทรงผมสีรุ้ง รอยสักที่ครอบคลุมเป็นบริเวณกว้าง ประเด็นทางกฎหมาย และการทะเลาะวิวาทกับผู้มีชื่อเสียง
เอร์นันเดซกลายเป็นที่รู้จักอย่างกว้างขวางในปลายปี 2017 หลังจากออกซิงเกิลเปิดตัว "กัมโม" ซึ่งเป็นเพลงที่ประสบความสำเร็จระยะเวลานาน (sleeper hit) ต่อมาเขาได้ออกมิกซ์เทปชื่อ เดย์ซิกไนน์ (2018) มีซิงเกิลในอัลบั้มอย่าง "คูดา", "คิคิ" (ร้องรับเชิญโดยเฟตตีแวป และอะบูเกิลวิตดาฮูดดี) และ "ก็อตตี" ซึ่งทั้งหมดอยู่บนชาร์ตบิลบอร์ด ฮอต 100 "ฟีฟี" (ร้องรับเชิญโดยนิกกี มินาจ และเมอดาบีตซ์) ซิงเกิลที่สองจากอัลบั้มเปิดตัวของเขา ดัมมีบอย (2018) ขึ้นสูงสุดที่อันดับสามบนฮอต 100 แม้จะได้รับคำวิจารณ์ในแง่ลบ แต่ก็สามารถขึ้นถึงอันดับสองบนบิลบอร์ด 200 และได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA)
วีรบุรุษผู้สาบสูญ
วีรบุรุษผู้สาบสูญ (The Lost Hero) เป็นวรรณกรรมในชุดวีรบุรุษแห่งโอลิมปัส ประพันธ์โดยริก ไรออร์แดน
เรื่องย่อ
เจสัน เกรซตื่นขึ้นมาบนรถโรงเรียน เขาไม่หลงเหลือความทรงจำว่าเขาคือใคร เขากำลังอยู่ที่ไหน หรือแม้กระทั่งอดีตของเขา เจสันกำลังนั่งติดกับไพเพอร์ แม็กลีน และลีโอ วัลเดซ ซึ่งทั้งสองรู้จักเขาและอ้างตัวว่าเป็นแฟนสาวและเพื่อนสนิท ทั้งสามกำลังอยู่ระหว่างการทัศนศึกษาที่แกรนด์แคนยอน หลังจากถึงแกรนด์แคนยอนแล้ว เด็กคนหนึ่งในห้องนามว่าไดแลนได้กลายร่างเป็นเวนติ (ปีศาจพายุ) และโจมตีทั้งสามและกลีสัน เฮดจ์ ผู้เป็นโค้ชของพวกเขา ในระหว่างการต่อสู้ เจสันทำให้ทุกคนประหลาดใจ เมื่อเหรียญของเขากลายสภาพเป็นดาบ ซึ่งเขาใช้ต่อสู้กับปีศาจพายุ ในระหว่างนั้นโค้ชเฮดจ์ได้เปิดเผยว่าแท้จริงแล้วเขาเป็นเซเทอร์ และถูกปีศาจจับตัวไป หลังจากต่อสู่เสร็จ รถม้าบินได้ก็ปรากฏตัวเพื่อช่วยเหลือเด็กทั้งสาม แต่ทว่าหนึ่งในคณะผู้ช่วยเหลือซึ่งมีนามว่าแอนนาเบ็ธ เชสแสดงอารมณ์ไม่ดีออกมา เพราะเธอหวังว่าจะพบเพอร์ซีย์ แจ็กสัน แฟนหนุ่มของเธอ ซึ่งเพอร์ซีย์ได้หายตัวไปจากค่ายฮาล์ฟบลัดมานานแล้ว แอนนาเบ็ธเคยได้รับนิมิตจากเทพีเฮราว่าให้ตามหา "เด็กชายผู้ใส่รองเท้าข้างเดียว" และเจสันก็เป็นคนเดียวในบริเวณนั้น ซึ่งทำรองเท้าหล่นหายในขณะต่อสู้ เจสัน, ไพเพอร์ และลีโอได้รับรู้ความจริงที่ว่าพวกเขาคือพวกเลือดผสม เป็นลูกครึ่งมนุษย์กับเทพเจ้า และพวกเขาได้ถูกนำตัวไปที่ค่ายฮาล์ฟบลัดทันที
เมื่อเจสัน, ไพเพอร์ และลีโอ ถูกนำตัวไปที่ค่ายฮาล์ฟบลัดแล้ว พวกเขาได้รับการยืนยันว่าเป็นมนุษย์กึ่งเทพ ผู้เป็นสายเลือดของเทพเจ้าในปกรณัมกรีก ดูเหมือนว่าเจสันเลือกที่จะนับถือเทพเจ้าในรูปแบบเทพเจ้าโรมันมากกว่าในรูปแบบเทพเจ้ากรีก ลีโอนั้นถูกเทพฮิฟีสตัสรับรองว่าเขาเป็นสายเลือดทันที ค้อนสีแดงที่ส่องแสงเป็นประกอปรากฏอยู่เหนือศีรษะจองเขาทันทีที่เขามาถึงค่ายฮาล์ฟบลัด ในคืนนั้น บริเวณรอบกองไฟ ไพเพอร์ได้รับพรจากเทพีแอโฟรไดที ซึ่งยืนยันว่าเธอเป็นธิดาแห่งแอโฟรไดที เธอเริ่มชิงดีชิงเด่นกับดริว ผู้ซึ่งเป็นหัวหน้าบ้านนิสัยเจ้ากี้เจ้าการ ทุก ๆ คนทราบว่าเจสันเป็นบุตรแห่งซุสหลังจากเขาสามารถเสกสายฟ้าได้ นอกจากนี้ เขสันยังเป็นน้องชายของธาเลีย ตัวละครหลักในวรรณกรรมชุดเพอร์ซีย์ แจ็กสัน เจสันจำธาเลียได้เมื่อเขาเห็นภาพของเธอในบ้านพักของบุตรแห่งซุส และรับรู้ได้ว่าจูโนได้ขโมยความทรงจำของเขาไป ไพเพอร์รู้สึกอิจฉาธาเลียในตอนแรก จนกระทั่งเธอรู้ว่าธาเลียเป็นพี่สาวแท้ ๆ ของเจสัน แอนนาเบ็ธพาเจสันไปพบโคลวิส บุตรแห่งฮิปนอส (เทพเจ้าแห่งการนอนหลับ) เพื่อที่จะค้นหาความทรงจำบางส่วนผ่านการนอนหลับ โคลวิสอธิบายให้เจสันฟังเรื่องความแตกต่างของเทพเจ้าในรูปกรีกและในรูปโรมัน
เวลาผ่านไปไม่ถึงวัน มนุษย์กึ่งเทพทั้งสามถูกส่งตัวไปปฏิบัติภารกิจเพื่อช่วยเหลือเฮรา เทพีซึ่งถูกยักษ์ลักพาตัวไป ทั้งสามออกเดินทางโดยขี่หลังมังกรซึ่งมีนามว่าเฟสตัส (มาจากภาษาละติน แปลว่า มีความสุข) ซึ่งลีโอเป็นผู้เจอมันและซ่อมแซมมันเองกับมือ ทั้งสามเดินทางไปรัฐควิเบก, ประเทศแคนาดาเป็นที่แรก ซึ่งพวกเราได้พบกับเทพเจ้าแห่งลมประจำทิศเหนือนามว่าโบเรียส ไพเพอร์ค้นพบความจริงว่าเธอสามารถพูดภาษาฝรั่งเศสได้ และเธอได้สนทนากับเทพโบเรียส, บุตรของเขา และธิดาของเขานามว่าคีโอนี หลังจากนั้นทั้งสามก็เดินทางมาทางใต้ ซึ่งเฟสตัสพุ่งชนอะไรบางอย่างอย่างเป็นปริศนา ทิ้งให้มนุษย์กึ่งเทพทั้งสามต้องสำรวจโรงงานร้าง ในขณะที่ลีโอออกไปตามหาเฟสตัส เจสันอยู่ในโรงงานร้างกับไพเพอร์ ซึ่งข้อเท้าของเธอบาดเจ็บจากอุบัติเหตุ เธอพยายามรักษาตัวเองด้วยแอมโบรเซียและเน็กทาร์ ซึ่งเป็นอาหารของเหล่าเทพ ในขณะที่เจสันออกไปสำรวจ เขาไม่กลับมา ไพเพอร์รู้สึกสงสัยและถูกจับกุมตัวโดยเหล่าไซคลอปส์ทั้งสาม โดยเจสันเองก็ถูกจับกุมตัวด้วย ลีโอแอบย่องเข้ามาในโรงงานและทำลายเหล่าไซคลอปส์ด้วยเครน ทำให้ไพเพอร์กับเจสันซึ่งหมดสติอยู่นั้นปลอดภัย ลีโอซ่อมแซมเฟสตัส และเมื่อทั้งสามพร้อมที่จะออกเดินทางต่อ พวกเขาก็เริ่มออกเดินทางอีกครั้ง เพื่อหาสถานที่พักแรม ลีโอพบท่อระบายน้ำที่สามารถใช้เป็นที่พักแรมได้ แต่พวกเขากลับพบร้านค้าอันแปลกประหลาด และพบโค้ชเฮจถูกขังอยู่ในกรงในสภาพตัวแข็ง ในที่สุดพวกเขาก็พบว่าร้านค้าแห่งนี้ถูกปกครองโดยแม่มดนามว่ามีเดีย ซึ่งพยายามฆ่าเด็กทั้งสามด้วยยาพิษ ทั้งสามหนีออกมาได้หลังจากต่อสู้อยู่นาน ทิ้งให้มีเดียอยู่ในซากปรักหักพังของอาคารที่กำลังถูกเพลิงไหม้ ทั้งสามขี่เฟสตัสออกมาและมองหาพื้นที่ที่กว้างพอที่จะลงจอด แต่โชคไม่ดีที่ที่ดินที่ทั้งสามลงจอดนั้นถูกติดตั้งระบบรักษาความปลอดภัยด้วยเลเซอร์ ทำให้เฟสตัสแหลกเป็นชิ้น ๆ ไม่สามารถซ่อมแซมให้กลับมาใช้การได้อีกต่อไป ลีโอรู้สึกเศร้าเสียใจมากที่ต้องสูญเสียเพื่อนมังกรของเขาไป ทั้งสามตัดสินใจเข้าไปในคฤหาสน์หลังที่อยู่ข้าง ๆ ที่เดินซึ่งเฟสตัสลงจอด และผล็อยหลับไป ทั้งสามสะดุ้งตื่นและพบกับชายคนหนึ่งซึ่งเขาคือกษัตริย์ไมดาส ซึ่งมีพลังอำนาจในการเปลี่ยนสิ่งของทุกอย่างบนโลกนี้ให้เป็นทองคำ ไมดาสเปลี่ยนไพเพอร์กับลีโอให้เป็นทองคำทันที
เจ้าชายอัลเฟรด ดยุกแห่งซัคเซิน-โคบวร์คและโกทา
เจ้าชายอัลเฟรด (พระนามเต็ม:อัลเฟรด เออร์เนส อัลเบิร์ต; 6 สิงหาคม ค.ศ. 1844 - 30 กรกฎาคม ค.ศ. 1900) เป็นดยุกแห่งซัคเซิน-โคบวร์คและโกทา เป็นพระราชโอรสในสมเด็จพระราชินีนาถวิกตอเรียกับเจ้าชายอัลเบิร์ต พระราชสวามี
ต้นพระชนม์ชีพ
เจ้าชายอัลเฟรด ประสูติที่ปราสาทวินด์เซอร์,เมืองเบอร์กไชร์ เมื่อวันที่ 6 กรกฎาคม ค.ศ. 1844 ตรงกับรัชสมัยสมเด็จพระราชินีนาถวิกตอเรีย พระราชโอรสพระองค์ที่สองและพระองค์ที่สี่ในสมเด็จพระราชินีนาถวิกตอเรียแห่งสหราชอาณาจักร และ เจ้าชายอัลเบิร์ต พระราชสวามี เป็นพระอนุชาใน เจ้าหญิงวิกตอเรีย พระราชกุมารี, สมเด็จพระเจ้าเอ็ดเวิร์ดที่ 7 และ เจ้าหญิงอลิซ
ทรงเข้าศีลจุ่มเมื่อวันที่ 6 กันยายนปีเดียวกัน ณ โบสถ์เซนต์จอร์จ, เมืองวินด์เซอร์ โดยมีพ่อแม่ทูนหัว คือ ดยุกแห่งเคมบริดจ์ที่ 1 ดยุกแห่งเคมบริดจ์ที่ 2 ดัชเชสแห่งซัคเซิน-โคบวร์คและโกทา ดัชเชสแห่งเคนต์ เจ้าชายแห่งไลนิงเกิน และ ดยุกแห่งเวลลิงตัน
ดยุกแห่งเอดินบะระ
เจ้าชายอัลเฟรด ทรงได้รับการเฉลิมพระราชอิสริยยศเป็น ดยุกแห่งเอดินบะระ เอิร์ลแห่งอัลส์เตอร์และเคนต์ เมื่อวันที่ 24 พฤษภาคม ค.ศ. 1866 ตรงกับวันพระราชสมภพพระราชชนนี
อภิเษกสมรส
เจ้าชายอัลเฟรด ดยุกแห่งเอดินบะระ ทรงเข้าอภิเษกสมรสกับ แกรนด์ดัชเชสมาเรีย อเล็กซานดรอฟนาแห่งรัสเซีย พระธิดาใน สมเด็จพระจักรพรรดิอเล็กซานเดอร์ที่ 2 แห่งรัสเซีย เมื่อวันที่ 23 มกราคม ค.ศ. 1874 มีพระราชโอรสและพระราชธิดาดังนี้
ดยุกแห่งซัคเซิน-โคบวร์คและโกทา
แอนสท์ที่ 2 ดยุกแห่งซัคเซิน-โคบวร์คและโกทา พระปิตุลาของเจ้าชายอัลเฟรด สิ้นพระชนม์เมื่อวันที่ 22 สิงหาคม ค.ศ. 1893 เจ้าชายอัลเฟรดก็เสวยราชสมบัติต่อจากเออร์เนสที่ 2 เมื่อพระชันษา 48 ปี พระราชธิดาทุกพระองค์เป็น เจ้าหญิงแห่งซัคเซิน-โคบวร์คและโกทา (ยกเว้นเจ้าหญิงมารีแห่งเอดินบะระ) ส่วนเจ้าชายอัลเฟรดแห่งเอดินบะระทรงเป็น เจ้าชายรัชทายาทแห่งซัคเซิน-โคบวร์คและโกทา
ปลายพระชนม์ชีพ
เจ้าชายอัลเฟรด ทรงเป็นดยุกแห่งเอดินบะระและซัคเซิน-โคบวร์คและโกทา มาเป็นเวลารวม 34 ปี เจ้าชายอัลเฟรดสิ้นพระชนม์เมื่อวันที่ 30 กรกฎาคม ค.ศ. 1900 รวมพระชนมายุ 55 ปี
หน่วยอภิบาลผู้ป่วยวิกฤติทารกแรกเกิด
หน่วยอภิบาลผู้ป่วยวิกฤติทารกแรกเกิด หรือ NICU (neonatal intensive care unit) เห็นหอผู้ป่วยวิกฤติแบบเฉพาะทางชนิดหนึ่งซึ่งเน้นดูแลผู้ป่วยทารกแรกเกิดจนถึงอายุ 1 เดือน ที่ต้องการการดูแลใกล้ชิด
ท่านหญิงคาซูงะ
ท่านหญิงคาซูงะ หรือชื่อจริงว่า ไซโต ฟูกุ (พ.ศ. 2122 — 26 ตุลาคม พ.ศ. 2186) เป็นสุภาพสตรีจากตระกูลซะมุไรที่มีชื่อเสียงแห่งยุคอะซุชิโมะโมะยะมะจนถึงยุคเอะโดะ และเป็นนางนมของโทะกุงะวะ อิเอะมิสึ โชกุนรัฐบาลเอะโดะ
ประวัติ
ท่านหญิงคาซูงะเกิดในตระกูลซะมุไรที่มีชื่อเสียง เป็นธิดาของไซโต โทะชิมิสึ ผู้ติดตามของอะเกะชิ มิสึฮิเดะ ส่วนมารดาเป็นธิดาของอินะบะ โยะชิมิชิ
เธอสมรสกับอินะบะ มะซะนะริ มีบุตรด้วยกันสามคน หนึ่งในนั้นคืออินะบะ มะซะกะสึ นอกจากนี้ยังรับอุปการะฮตตะ มะซะโตะชิ บุตรของฮตตะ มะซะโมะริ ผู้เป็นที่ปรึกษาของโชกุนอิเอะยะซุ ที่ต่อมาท่านหญิงคะซุงะได้เป็นนางนมของโทะกุงะวะ อิเอะมิสึ และรับบรรดาศักดิ์เป็นนางในชั้นสูง สูงศักดิ์ยิ่งกว่าสตรีนางใดในปราสาทเอะโดะ
ในปี 2172 เธอเข้าเฝ้าจักรพรรดิ ณ ราชสำนักเคียวโตะ และมีพระกรุณาโปรดเกล้าเลื่อนบรรดาศักดิ์เป็นกรณีพิเศษเป็นนางในชั้นสูงขั้นที่สอง และถูกเรียกอย่างยกย่องว่า ท่านหญิงคะซุงะ มาแต่นั้น
ท่านหญิงคาซูงะถึงแก่กรรมเมื่อวันที่ 26 ตุลาคม พ.ศ. 2186 มีพิธีปลงศพ ณ วัดริงโช บุงเกียว กรุงโตเกียว ภายในวัดดังกล่าวได้เก็บรักษาภาพของเธอที่วาดโดยคะโน ทังยู ส่วนย่านคะซุงะในเขตบุงเกียวก็ตั้งตามนามของเธอ
ทาวเวอร์ออฟก๊อด หอคอยเทพเจ้า
ทาวเวอร์ออฟก๊อด หอคอยเทพเจ้า เป็นการ์ตูนเว็บมันฮวาของเกาหลีใต้ เขียนเรื่องและวาดภาพโดย S.I.U. เผยแพร่ใน Naver Webtoon แพลตฟอร์มเว็บตูนของบริษัท Naver ตั้งแต่วันที่ 30 มิถุนายน พ.ศ. 2553 มีการรวบรวมเป็นหนังสือการ์ตูนรวมเล่มแล้ว 8 เล่ม ตีพิมพ์โดยสำนักพิมพ์ Young Com ทาวเวอร์ออฟก๊อด หอคอยเทพเจ้า ได้รับการแปลเป็นภาษาไทยอย่างเป็นทางการโดย WEBTOON ในปี พ.ศ. 2557
รายชื่ออัลบั้มเพลงของพุ่มพวง ดวงจันทร์
รายชื่ออัลบั้มเพลงที่พุ่มพวง ดวงจันทร์ขับร้อง นับตั้งแต่ในช่วงปี พ.ศ. 2525 โดยมีทั้งอัลบั้มปกติ อัลบั้มเพลงคู่ และอัลบั้มรวมเพลง ขณะยังมีชีวิตอยู่และภายหลังเสียชีวิต
ทาวเวอร์ออฟก๊อด หอคอยเทพเจ้า
ทาวเวอร์ออฟก๊อด หอคอยเทพเจ้า ได้รับการดัดแปลงเป็นอนิเมะโทรทัศน์ญี่ปุ่นโดยสตูดิโอเทเลคอม แอนิเมชัน ฟิล์ม เผยแพร่ครั้งแรกเมื่อวันที่ 1 เมษายน พ.ศ. 2563 ผ่าน Naver Series On และได้ออกอากาศบนโทรทัศน์ญี่ปุ่นในคืนเดียวกันเมื่อเวลา 00.30 น. ตามเวลามาตรฐานญี่ปุ่นซึ่งถือว่าเป็นวันที่ 2 มิถุนายน ในประเทศไทย อนิเมะโทรทัศน์ได้รับลิขสิทธิ์เผยแพร่โดย Aniplus Asia มีการเผยแพร่ผ่านทางแอปพลิเคชัน AIS Play
รายชื่ออัลบั้มเพลงของพุ่มพวง ดวงจันทร์
== ผลงานอัลบั้มปกติ ==
ทีเด็ด (2529)
=== สังกัด มิวสิคไลน์ ===
พุ่มพวง 31 ภาค 2 (2531)
(ภายหลังท็อปไลน์มิวสิคกลับมาวางจำหน่ายอีกครั้งในปี 2533 ในชื่อ หนูไม่เอา)
พุ่มพวง 32 (2532)
(ภายหลังท็อปไลน์มิวสิคกลับมาวางจำหน่ายอีกครั้งในปี 2533 ในชื่อ พี่ไปดู หนูไปด้วย)
ความลับสุดยอดของคุณพ่อเลี้ยงเดี่ยว
ความลับสุดยอดของคุณพ่อเลี้ยงเดี่ยว หรือ คาคุชิโกโตะ เรื่องลับ ๆ ของคุณพ่อนักเขียน เป็นซีรีส์มังงะญี่ปุ่นแนวสุขนาฏกรรม เขียนเรื่องและวาดภาพโดยโคจิ คูเมตะ ตีพิมพ์ในนิตยสารโชเน็งแมกกาซีนรายเดือน นิตยสารการ์ตูนโชเน็งของสำนักพิมพ์โคดันชะตั้งแต่เดือนธันวาคม พ.ศ. 2558 ถึงกรกฎาคม พ.ศ. 2563 และรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 12 เล่ม ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโออาจิอาโดแอนิเมชันเวิกส์ ออกอากาศตั้งแต่เดือนเมษายนถึงมิถุนายน พ.ศ. 2563 ภาพยนตร์อนิเมะมัดรวมออกฉายในปี พ.ศ. 2564
เนื้อเรื่อง
โกโต้ คาคุชิ เป็นพ่อเลี้ยงเดี่ยวที่วาดการ์ตูนแนวทะลึ่ง (เอดชิ) เลี้ยงชีพ คาคุชิกังวลว่าฮิเมะที่เป็นลูกสาวจะรู้ความจริงเรื่องที่ตนเป็นนักเขียนการ์ตูนจึงพยายามปกปิดความลับนี้ไว้
มังงะ
ความลับสุดยอดของคุณพ่อเลี้ยงเดี่ยว เขียนเรื่องและวาดภาพโดยโคจิ คูเมตะ การ์ตูนเรื่อมตีพิมพ์ในนิตยสารโชเน็งแมกกาซีนรายเดือน เมื่อวันที่ 5 ธันวาคม พ.ศ. 2558 ในเดือนมีนาคม พ.ศ. 2563 มีการประกาศว่าการ์ตูนจะอวสานในหนังสือการ์ตูนรวมเล่ม (ทังโกบง) เล่มที่ 12
อนิเมะ
มีการประกาศการดัดแปลงเรื่องความลับสุดยอดของคุณพ่อเลี้ยงเดี่ยวเป็นซีรีส์อนิเมะโทรทัศน์ในหนังสือการ์ตูนรวมเล่มเล่มที่ 10 ซึ่งวางจำหน่ายเมื่อวันที่ 15 พฤศจิกายน พ.ศ. 2562 อนิเมะสร้างโดยสตูดิโออาจิอาโด แอนิเมชัน เวิร์กส์ กำกับโดบยูตะ มูราโนะ เขียนบทโดยทากาชิ อาโอชิมะ ออกแบบตัวละครโดยชูเฮ ยามาโมโตะ และประพันธ์ดนตรีประกอบโดยยูการิ ฮาชิโมโตะ เริ่มออกอากาศเมื่อวันที่ 2 เมษายน พ.ศ. 2562 ทางช่อง BS-NTV, AT-X, Tokyo MX และ SUN
บลูเรย์และดีวีดีแผ่นแรกของอนิเมะจะแถมการ์ตูนพิเศษวาดใหม่ 12 หน้าโดยตัวผู้เขียน
Liyuu
Liyuu (リーユウ, 9 มกราคม 1997 ) หรือ หลียฺวี่ เป็นนักคอสเพลย์ นักร้อง และนักพากย์หญิงชาวจีน เกิดที่เซี่ยงไฮ้ ประเทศจีน เป็นศิลปินในสังกัดของ Lantis สังกัดอยู่โฮลีโปรอินเทอร์เนชันแนล ปัจจุบันทำงานอยู่ทั้งในจีนและในญี่ปุ่น ในขณะเดียวกันยังเป็นสมาชิกของ Liella! กลุ่มไอดอลหญิงในมหาวิทยาลัยที่ปรากฏตัวในอนิเมะเลิฟไลฟ์! ซูเปอร์สตาร์!! ในซีรีส์เลิฟไลฟ์! โดยรับบทเป็นถาง เขอเข่อ
ประวัติ
เกิดที่เซี่ยงไฮ้ มีชื่อจริงว่าหลี่ เจีย (李嘉) ชื่อเล่นว่า หลี่ยฺหวี (鯉魚) ซึ่งแปลว่าปลาโค่ย
ติดอนิเมะญี่ปุ่นตั้งแต่อยู่ชั้นประถม 6 พออยู่ชั้นมัธยม 4 จึงได้เริ่มแต่งคอสเพลย์แล้วโพสต์รูปลงเว็บ จากนั้นในปี 2016 ได้เข้าร่วมคอมิเก็ตฤดูหนาวแล้วเป็นที่จับตามองโดยช่างกล้องมากมาย จนได้กลายมาเป็นนักคอสเพลย์ที่มีชื่อเสียง
มีความฝันจะเป็นนักร้องมาตั้งแต่เด็ก แต่ช่วงมัธยมปลายเคยตัดใจจากการเป็นนักร้องไปครั้งหนึ่งแล้วได้เข้าเรียนมหาวิทยาลัยในเซี่ยงไฮ้ด้านศิลปะ เคยตั้งใจว่าจะเป็นอาจารย์สอนศิลปะ
พอปี 2018 จึงได้เข้าสังกัดค่ายโฮลีโปรอินเทอร์เนชันแนล และได้จัด Liyuu fan meeting VOL1 ขึ้นที่ TOKYO FM HALL และในวันที่ 9 พฤศจิกายนปีเดียวกันนั้นก็ได้ร่วมแสดง Lis Ani! LIVE BEIJING ที่จัดขึ้นที่ศูนย์แสดงสินค้านานาชาติแห่งประเทศจีนในปักกิ่ง
22 มกราคม 2020 ได้ร้องเพลง Magic Words ประกอบอนิเมะเรื่องฮาเตนะอิลลิวชัน เป็นการเปิดตัวนักร้องในญี่ปุ่นครั้งแรก แล้วในปีเดียวกันนั้นวันที่ 25 พฤศจิกายนก็ได้ร้องเพลง Carpe diem ประกอบอนิเมะเรื่องข้าก้าวผ่าน 1 ล้านชีวิตเพื่อพิชิตเกมมรณะ และได้พากย์เป็นตัวประกอบนักเรียนหญิงในเรื่องด้วย เป็นการเปิดตัวในฐานะนักพากย์เป็นครั้งแรก
14 ธันวาคม 2020 ได้รับเลือกให้รับบทเป็นถาง เขอเข่อ ในเลิฟไลฟ์! ซูเปอร์สตาร์!! ซึ่งได้กลายมาเป็นอนิเมะเริ่มฉายเมื่อ 11 กรกฎาคม 2021 นับเป็นครั้งแรกที่ได้พากย์บทเป็นตัวละครหลักในอนิเมะ
9 กุมภาพันธ์ 2022 ได้ออกอัลบัม Fo(u)r YoU เป็นอัลบัมเพลงแรก และเมื่อ 2 พฤศจิกายนปีเดียวกันนั้นได้ออกเพลง TRUE FOOL LOVE ประกอบอนิเมะเรื่องแผนสมรสไม่สมเลิฟ
พระเจ้าบรมวงศ์เธอ พระองค์เจ้าอดิสัยสุริยาภา
พระเจ้าบรมวงศ์เธอ พระองค์เจ้าอดิสัยสุริยาภา (เอกสารเก่าสะกด อดิศัย; 14 กุมภาพันธ์ พ.ศ. 2433 — 27 มกราคม พ.ศ. 2506) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาอ่อน
มะห์ซูรี
มะห์ซูรี บินตี ปันดัก มายะฮ์ (Mahsuri binti Pandak Mayah) เป็นหญิงสาวที่อาศัยอยู่บนเกาะลังกาวี รัฐเกอดะฮ์ ประเทศมาเลเซียในช่วงปลายคริสต์ศตวรรษที่ 18 ตามตำนานระบุว่า เธอถูกกล่าวหาว่าเป็นชู้ และประหารชีวิตด้วยการแทง ส่วน มากัมมะห์ซูรี สุสานของเธอ กลายเป็นสถานที่ท่องเที่ยวของเกาะ
พระเจ้าบรมวงศ์เธอ พระองค์เจ้าอดิสัยสุริยาภา
พระประวัติ
พระเจ้าบรมวงศ์เธอ พระองค์เจ้าอดิสัยสุริยาภา ประสูติเมื่อวันศุกร์ที่ 14 กุมภาพันธ์ พ.ศ. 2432 (แบบสากลคือ พ.ศ. 2433) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาอ่อน (สกุลเดิม บุนนาค) สตรีเมืองเพชรบุรี ผู้เป็นธิดาของเจ้าพระยาสุรพันธ์พิสุทธิ์ (เทศ บุนนาค) และเป็นหนึ่งในเจ้าจอมก๊กออ หลังประสูติกาล ได้มีการสมโภชเดือนพระเจ้าลูกเธอในวันที่ 23-24 มีนาคมปีเดียวกันนั้น โดยพระบาทสมเด็จพระจุลจอมเกล้าเจ้าอยู่หัวได้ทรงพระราชทานนามแก่พระเจ้าลูกเธอพระองค์นี้ว่า "พระเจ้าลูกเธอ พระองค์เจ้าอดิสัยสุริยาภา" และพระราชทานทองคำหนักหกตำลึง และเงิน 20 ชั่ง พระองค์เจ้าอดิสัยสุริยาภามีพระเชษฐภคินีร่วมพระชนกชนนี คือ พระเจ้าบรมวงศ์เธอ พระองค์เจ้าอรประพันธ์รำไพ (7 กรกฎาคม พ.ศ. 2428 – 25 พฤษภาคม พ.ศ. 2476) ซึ่งเจ้าจอมมารดาอ่อนจะเรียกว่า เสด็จพระองค์ใหญ่ และเรียกพระองค์เจ้าอดิสัยสุริยาภาว่า เสด็จพระองค์เล็ก ส่วนพระราชธิดาทั้งสองพระองค์จะเรียกเจ้าจอมมารดาอ่อนว่า แม่
เบื้องต้นพระองค์เจ้าอดิสัยสุริยาภาทรงเข้ารับการศึกษาที่โรงเรียนภายในพระบรมมหาราชวัง และมีครูพิเศษจากโรงเรียนราชินีเข้ามาถวายการสอนวิชาภาษาอังกฤษ ครั้นมีพระชันษาได้ 11 ปี ทรงเข้าร่วมในพระราชพิธีโสกันต์พร้อมกับพระราชธิดาที่มีพระชันษาไล่เลี่ยกันคือ พระเจ้าบรมวงศ์เธอ พระองค์เจ้าอาทรทิพยนิภา และพระเจ้าบรมวงศ์เธอ พระองค์เจ้าอัพภันตรีปชา
มะห์ซูรี
ตำนาน
มะห์ซูรีเป็นลูกสาวของชาวสยามที่ย้ายจากจังหวัดภูเก็ตไปยังเกาะลังกาวีเพื่อหาชีวิตที่ดีกว่า เธอเป็นหญิงสาวที่สวยงามที่สุดบนเกาะและแต่งงานกับนักรบนาม วัน ดารุซ ภายหลังสามีของเธอต้องไปทำสงครามกับฝ่ายเกอดะฮ์ต่อไทย และทิ้งมะห์ซูรีให้ดูแลตัวเอง ในตอนนั้นเธอเป็นเพื่อนกับนักเดินทางวัยรุ่นนาม เดอรามัง วัน มาโฮรา ภรรยาของผู้ใหญ่บ้าน อิจฉาความงามของมะห์ซูรี เธอจึงเผยแพร่ข่าวลือว่ามะห์ซูรีนอกใจและมีชู้กับเดอรามังตอนที่วัน ดารุซไม่อยู่ ท้ายที่สุด ข่าวลือหนาหูจนชาวบ้านกล่าวหาว่าเธอเป็นชู้อย่างเปิดเผย มะห์ซูรีร้องขอความบริสุทธิ์ของเธอ แต่กลับไม่มีใครเชื่อ มะห์ซูรีถูกผูกที่ต้นไม้และโดนแทงให้ตายหลายครั้ง แต่ไม่ได้ผล หลังการพยายามประหารชีวิตที่ล้มเหลวทุกครั้ง มะห์ซูรีจึงบอกให้พวกเขาฆ่าเธอด้วยกริชของครอบครัว หลังเธอโดนแทงแล้ว เลือดสีขาวไหลออกมาจากบาดแผล แสดงถึงความบริสุทธิ์ของเธอ นกบางตัวบินอยู่เหนือเธอเพื่อปกปิดร่างกายของเธอ ขณะที่เธอกำลังจะเสียชีวิต มะห์ซูรีจึงสาปแช่งลังกาวีให้พบกับความโชคร้ายเจ็ดชั่วอายุคน ภายหลังราชอาณาจักรนี้ถูกกองเรือรบสยามบุกครอง ชาวบ้านที่ปาดังมัตซีรัตเผานาข้าวเพื่อไม่ให้มันตกไปอยู่ในน้ำมือสยาม
พระเจ้าบรมวงศ์เธอ พระองค์เจ้าอดิสัยสุริยาภา
พระประวัติ
พระองค์และพระเชษฐภคินีร่วมพระมารดาคือพระเจ้าบรมวงศ์เธอ พระองค์เจ้าอรประพันธ์รำไพ ทรงสนิทสนมคุ้นเคยเสด็จไปมาหาสู่กับเจ้าดารารัศมี พระราชชายา ที่มักเสด็จมาเยี่ยมพระองค์และพระเชษฐภคินีเป็นประจำ แต่เดิมพระองค์ พระเชษฐภคินี และพระมารดาประทับอยู่ในพระบรมมหาราชวัง ภายหลังได้ทรงย้ายไปประทับที่วังสวนสุนันทา และทรงย้ายไปประทับที่วังสวนปาริจฉัตก์และทรงพำนักอยู่ที่นั่นตลอดพระชนม์ชีพ
พระเจ้าบรมวงศ์เธอ พระองค์เจ้าอดิสัยสุริยาภา สิ้นพระชนม์เมื่อวันที่ 27 มกราคม พ.ศ. 2506 ณ โรงพยาบาลจุฬาลงกรณ์ พระชันษา 73 ปี พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพระราชทานน้ำหลวงสรงพระศพ ณ พระที่นั่งทรงธรรม วัดเบญจมบพิตรดุสิตวนาราม และพระราชทานเพลิงพระศพในวันที่ 17 มีนาคมในปีเดียวกันนั้น ณ พระเมรุวัดเทพศิรินทราวาส
มะห์ซูรี
ผลกระทบ
พลเมืองบนเกาะลังกาวีหลายคนเชื่อว่าตำนานเป็นจริง โดยอ้างถึงการปลูกพืชผลที่ล้มเหลวมาหลายสิบปีหลังมะห์ซูรีเสียชีวิต ลังกาวีก็ถูกฝ่ายไทยโจมตีหลายครั้ง โดยการรุกรานครั้งสุดท้ายเกิดขึ้นใน ค.ศ. 1821 ทุ่งนาที่ชาวนาเผาทิ้งยังคงรู้จักกันในชื่อ เบอรัซเตอร์บาการ์ หรือ "ข้าวไหม้" จนกระทั่งช่วงปลายคริสต์ศตวรรษที่ 20 (หลังประมาณ 7 ชั่วอายุ) ลังกาวีเริ่มเจริญรุ่งเรืองในฐานะสถานที่ท่องเที่ยว ลูกหลานของมะห์ซูรียังคงอาศัยอยู่ในจังหวัดภูเก็ต ประเทศไทย และไปเยี่ยมชมสุสานของเธอที่ลังกาวีในบางโอกาส หนึ่งในลูกหลานของเธอคือ ศิรินทรา ยายี (ชื่อมลายู: วัน ไอชะฮ์ วัน นาวาวี; Wan Aishah Wan Nawawi) กลายเป็นจุดสนใจขณะที่เธอเยี่ยมชมในรัฐเกอดะฮ์ใน ค.ศ. 2000
แหล่งข้อมูลอื่น
1819
พระบาทสมเด็จพระจุลจอมเกล้าเจ้าอยู่หัว
พระบาทสมเด็จพระปรมินทรมหาจุฬาลงกรณ์ฯ พระจุลจอมเกล้าเจ้าอยู่หัว (20 กันยายน พ.ศ. 2396 – 23 ตุลาคม พ.ศ. 2453) เป็นพระมหากษัตริย์สยาม รัชกาลที่ 5 แห่งราชวงศ์จักรี เสด็จพระราชสมภพเมื่อวันอังคาร เดือน 10 แรม 3 ค่ำ ปีฉลู ตรงกับวันที่ 20 กันยายน พ.ศ. 2396 เป็นพระราชโอรสพระองค์ที่ 4 ในพระบาทสมเด็จพระจอมเกล้าเจ้าอยู่หัว และเป็นพระองค์ที่ 1 ในสมเด็จพระเทพศิรินทราบรมราชินี เสวยราชสมบัติเมื่อวันพฤหัสบดี เดือน 11 ขึ้น 15 ค่ำ ปีมะโรง พ.ศ. 2411 เสด็จสวรรคต เมื่อวันอาทิตย์ เดือน 11 แรม 4 ค่ำ ปีจอ ตรงกับวันที่ 23 ตุลาคม พ.ศ. 2453 ด้วยโรคพระวักกะ
พระบาทสมเด็จพระจุลจอมเกล้าเจ้าอยู่หัวทรงเป็น 1 ใน 8 สมเด็จพระบูรพมหากษัตริย์ผู้ยิ่งใหญ่ในประเทศไทย เนื่องจากรัชสมัยของพระองค์มีการปฏิรูปประเทศสยามให้ทันสมัย ​​การปฏิรูปการปกครองและสังคม การเสียดินแดนให้แก่อังกฤษและฝรั่งเศส เมื่อสยามถูกล้อมรอบด้วยอาณานิคมของชาติตะวันตก พระบาทสมเด็จพระจุลจอมเกล้าเจ้าอยู่หัวรักษาเอกราชของสยามด้วยพระบรมราโชบายและพระราชกรณียกิจของพระองค์ การปฏิรูปทั้งหมดของพระองค์ทุ่มเทเพื่อรักษาเอกราชของสยามเนื่องจากการคุกคามของมหาอำนาจตะวันตก พระบาทสมเด็จพระจุลจอมเกล้าเจ้าอยู่หัวจึงได้รับพระสมัญญาเป็นพระปิยมหาราช
พระราชประวัติ
พระบาทสมเด็จพระจุลจอมเกล้าเจ้าอยู่หัว เสด็จพระราชสมภพเมื่อวันอังคาร เดือน 10 แรม 3 ค่ำ ปีฉลู เบญจศก จ.ศ. 1215 (ตรงกับวันที่ 20 กันยายน พ.ศ. 2396) เพลาก่อนทุ่มหนึ่งบาตรหนึ่ง เป็นพระราชโอรสในพระบาทสมเด็จพระจอมเกล้าเจ้าอยู่หัว ที่ประสูติแต่พระนางเธอ พระองค์เจ้ารำเพยภมราภิรมย์ (ในรัชกาลที่ 6 ได้มีการสถาปนาพระบรมอัฐิเป็นสมเด็จพระเทพศิรินทราบรมราชินี) ครั้งนั้นพระบรมวงศานุวงศ์เสนาบดีเข้าชื่อกันกราบบังคมทูลว่า ทุกวันนี้เจ้าฟ้าก็ไม่มีเหมือนแต่ก่อน ขอให้ยกขึ้นเป็นเจ้าฟ้าอย่างสมัยก่อน จึงพระราชทานพระนามว่า เจ้าฟ้าจุฬาลงกรณ์ ถึงวันที่ 21 มีนาคม พ.ศ. 2404 จึงได้รับพระราชทานสุพรรณบัฏจารึกพระนามว่า สมเด็จพระเจ้าลูกยาเธอ เจ้าฟ้าจุฬาลงกรณ์ บดินทรเทพยมหามกุฎ บุรุษยรัตนราชรวิวงศ์ วรุตมพงศบริพัตร สิริวัฒนราชกุมาร แล้วโปรดเกล้าฯ ให้ตั้งเจ้ากรมเป็นหมื่นพิฆเนศวรสุรสังกาศ ซึ่งคำว่า "จุฬาลงกรณ์" นั้นแปลว่า เครื่องประดับผม อันหมายถึง "พระเกี้ยว" ที่มีรูปเป็นส่วนยอดของพระมหามงกุฎหรือยอดชฎา
พระองค์มีพระขนิษฐาและพระอนุชาร่วมพระมารดารวม 3 พระองค์ ได้แก่ สมเด็จพระเจ้าบรมวงศ์เธอ เจ้าฟ้าจันทรมณฑล โสภณภควดี กรมหลวงวิสุทธิกระษัตริย์, สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ และสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
พระบาทสมเด็จพระจุลจอมเกล้าเจ้าอยู่หัว ทรงได้รับการศึกษาเบื้องต้นในสำนักพระเจ้าอัยยิกาเธอ กรมหลวงวรเสรฐสุดา ทรงได้รับการศึกษาด้านอักษรศาสตร์ ภาษาเขมรจากหลวงราชาภิรมย์ ทรงได้การศึกษาการยิงปืนไฟจากพระยาอภัยเพลิงศร วันพฤหัสบดีที่ 4 มกราคม พ.ศ. 2408 (นับแบบปัจจุบันเป็น พ.ศ. 2409) โปรดให้โสกันต์สมเด็จเจ้าฟ้าจุฬาลงกรณ์ แล้วผนวชเป็นสามเณร ณ พระอุโบสถวัดพระศรีรัตนศาสดาราม เมื่อวันพฤหัสบดีที่ 19 กรกฎาคม พ.ศ. 2409 ได้ถวายเทศนามหาชาติกัณฑ์สักรบรรพ ณ พระที่นั่งทรงธรรม เมื่อวันอังคารที่ 23 ตุลาคม ภายหลังจากการผนวช โปรดให้ตั้งพิธีเลื่อนสมเด็จเจ้าฟ้าจุฬาลงกรณ์ขึ้นเป็น กรมขุนพินิตประชานารถ เมื่อวันอาทิตย์ที่ 15 มีนาคม พ.ศ. 2410 (นับแบบปัจจุบันเป็น พ.ศ. 2411) โดยทรงกำกับราชการกรมมหาดเล็ก กรมพระคลังมหาสมบัติ และกรมทหารบกวังหน้า
บรมราชาภิเษกครั้งที่ 1
"'พระบาทสมเด็จพระปรมินทรมหาจุฬาลงกรณ์ บดินทรเทพยมหามงกุฏ บุรุษรัตนราชรวิวงศ วรุตมพงศบริพัตร์ วรขัติยราชนิกโรดม จาตุรันบรมมหาจักรพรรดิราชสังกาศ อุภโตสุชาติสังสุทธเคราะหณี จักรีบรมนาถ อดิศวรราชรามวรังกูร สุภาธิการรังสฤษดิ์ ธัญลักษณวิจิตรโสภาคยสรรพางค์ มหาชโนตมางคประนตบาทบงกชยุคล ประสิทธิสรรพศุภผลอุดม บรมสุขุมมาลย์ ทิพยเทพาวตารไพศาลเกียรติคุณอดุลยวิเศษ สรรพเทเวศรานุรักษ์ วิสิษฐศักดิ์สมญาพินิตประชานาถ เปรมกระมลขัติยราชประยูร มูลมุขราชดิลก มหาปริวารนายกอนันต มหันตวรฤทธิเดช สรรพวิเศษสิรินทร อเนกชนนิกรสโมสรสมมติ ประสิทธิ์วรยศมโหดมบรมราชสมบัติ นพปดลเศวตฉัตราดิฉัตร สิริรัตโนปลักษณมหาบรมราชาภิเษกาภิลิต สรรพทศทิศวิชิตชัย สกลมไหสวริยมหาสวามินทร์ มเหศวรมหินทร มหารามาธิราชวโรดม บรมนาถชาติอาชาวศรัย พุทธาทิไตยรัตนสรณารักษ์ อดุลยศักดิ์อรรคนเรศราธิบดี เมตตากรุณาสีตลหฤทัย อโนปมัยบุญการสกลไพศาล มหารัษฎาธิบดินทร ปรมินทรธรรมิกหาราชาธิราช บรมนาถบพิตร พระจุฬาลงกรณ์เกล้าเจ้าอยู่หัว'"
ผนวชและบรมราชาภิเษกครั้งที่ 2
เมื่อพระองค์มีพระชนมายุครบ 20 พรรษาแล้ว เมื่อวันที่ 15 กันยายน พ.ศ. 2416 จึงผนวชเป็นพระภิกษุ ณ วัดพระศรีรัตนศาสดาราม แล้วเสด็จไปประทับ ณ วัดบวรนิเวศราชวรวิหารเป็นเวลา 15 วัน หลังจากทรงลาสิกขาแล้ว ได้มีการจัดพระราชพิธีบรมราชาภิเษกครั้งที่ 2 ขึ้น เมื่อวันที่ 16 พฤศจิกายน พ.ศ. 2416 โดยได้รับการเฉลิมพระปรมาภิไธยในครั้งนี้ว่า พระบาทสมเด็จพระปรมินทรมหาจุฬาลงกรณ์ฯ พระจุลจอมเกล้าเจ้าอยู่หัว มีพระนามตามจารึกในพระสุบรรณบัฎว่า
"'พระบาทสมเด็จพระปรมินทรมหาจุฬาลงกรณ์ บดินทรเทพยมหามงกุฏ บุรุษยรัตนราชรวิวงศ์ วรุตมพงศบริพัตร วรขัติยราชนิกโรดม จาตุรันตบรมมหาจักรพรรดิราชสังกาศ อุภโตสุชาติสังสุทธเคราะหณี จักรีบรมนาถ มหามงกุฎราชวรางกูร สุจริตมูลสุสาธิต อรรคอุกฤษฏไพบูลย์ บุรพาดูลย์กฤษฎาภินิหาร สุภาธิการรังสฤษดิ์ ธัญลักษณวิจิตร โสภาคยสรรพางค์ มหาชโนตมางคประณต บาทบงกชยุคล ประสิทธิสรรพศุภผลอุดมบรมสุขุมมาลย์ ทิพยเทพาวตารไพศาลเกียรติคุณอดุลยพิเศษ สรรพเทเวศรานุรักษ์ วิสิษฐศักดิ์สมญาพินิตประชานาถ เปรมกระมลขัติยราชประยูร มูลมุขมาตยาภิรมย์ อุดมเดชาธิการ บริบูรณ์คุณสารสยามาทินครวรุตเมกราชดิลก มหาปริวารนายกอนันต์มหันตวรฤทธิเดช สรรพวิเศษสิรินธร อเนกชนนิกรสโมสรสมมติ ประสิทธิ์วรยศมโหดมบรมราชสมบัติ นพปฎลเศวตฉัตราดิฉัตร สิริรัตโนปลักษณมหาบรมราชาภิเษกาภิลิต สรรพทศทิศวิชิตชัย สกลมไหศวริยมหาสวามินทร์ มเหศวรมหินทรมหารามาธิราชวโรดม บรมนาถชาติอาชาวศรัย พุทธาทิไตรรัตนสรณารักษ์ อดุลยศักดิ์อรรคนเรศราธิบดี เมตตากรุณาสีตลหฤทัย อโนปมัยบุญการ สกลไพศาลมหารัษฎาธิบดินทร ปรมินทรธรรมิกหาราชาธิราช บรมนาถบพิตร พระจุลจอมเกล้าเจ้าอยู่หัว'"
พระราชกรณียกิจ
พระราชกรณียกิจที่สำคัญของรัชกาลที่ 5 ได้แก่ ทรงพระกรุณาโปรดเกล้าฯ ให้มีการเลิกทาสและไพร่ในประเทศไทย การป้องกันการเป็นอาณานิคมของจักรวรรดิฝรั่งเศสและจักรวรรดิอังกฤษ ได้มีการประกาศออกมาให้มีการนับถือศาสนาโดยอิสระในประเทศ โดยบุคคลศาสนาคริสต์และศาสนาอิสลามสามารถปฏิบัติศาสนกิจได้อย่างอิสระ นอกจากนี้ได้มีการนำระบบจากทางยุโรปมาใช้ในประเทศไทย ได้แก่ระบบการใช้ธนบัตรและเหรียญบาท ใช้ระบบเขตการปกครองใหม่ เช่น มณฑลเทศาภิบาล จังหวัด และอำเภอ และได้มีการสร้างรถไฟ สายแรก คือ กรุงเทพฯ ถึง อยุธยา ลงวันที่ 1 มีนาคม ร.ศ.109 ซึ่งตรงกับ พุทธศักราช 2433 นอกจากนี้ได้มีงานพระราชนิพนธ์ ที่สำคัญ การก่อตั้งการประปา การไฟฟ้า ไปรษณีย์โทรเลข โทรศัพท์ การสื่อสาร การรถไฟ ส่วนการคมนาคม ให้มีการขุดคลองหลายแห่ง เช่น คลองประเวศบุรีรมย์ คลองสำโรง คลองแสนแสบ คลองนครเนื่องเขต คลองรังสิตประยูรศักดิ์ คลองเปรมประชากร และ คลองทวีวัฒนา ยังทรงโปรดเกล้าฯ ให้ขุดคลองส่งน้ำประปา จากเชียงราก สู่สามเสน อำเภอดุสิต จังหวัดพระนคร ซึ่งคลองนี้ส่งน้ำจากแหล่งน้ำดิบเชียงราก ผ่านอำเภอสามโคก อำเภอเมืองปทุมธานี อำเภอคลองหลวง อำเภอธัญบุรีและอำเภอลำลูกกา จังหวัดปทุมธานี, อำเภอปากเกร็ด และ อำเภอเมืองนนทบุรี จังหวัดนนทบุรี และ เขตสายไหม เขตบางเขน เขตดอนเมือง เขตหลักสี่ เขตจตุจักร เขตบางซื่อ เขตดุสิต เขตพญาไท และ เขตราชเทวี กรุงเทพมหานคร
พระราชกรณียกิจด้านสังคม ทรงยกเลิกระบบไพร่ โดยให้ไพร่เสียเงินแทนการถูกเกณฑ์ นับเป็นการเกิดระบบทหารอาชีพในประเทศไทย นอกจากนี้ พระองค์ยังทรงเลิกทาสแบบค่อยเป็นค่อยไป เริ่มจากออกกฎหมายให้ลูกทาสอายุครบ 20 ปีเป็นอิสระ จนกระทั่งออกพระราชบัญญัติเลิกทาส ร.ศ. 124 (พ.ศ. 2448) ซึ่งปล่อยทาสทุกคนให้เป็นอิสระและห้ามมีการซื้อขายทาส
การปฏิรูปการปกครอง
พระบาทสมเด็จพระจุลจอมเกล้าเจ้าอยู่หัวทรงตระหนักถึงการคุกคามจากจักรวรรดินิยมตะวันตกที่มีต่อประเทศในแถบเอเชีย โดยมักอ้างความชอบธรรมในการเข้ายึดครองดินแดนแถบนี้ว่าเป็นการทำให้บ้านเมืองเจริญก้าวหน้าอันเป็น "ภาระของคนขาว" ทำให้ต้องทรงปฏิรูปบ้านเมืองให้ทันสมัย โดยพระราชกรณียกิจดังกล่าวเริ่มขึ้นตั้งแต่ พ.ศ. 2416
ประการแรก ทรงตั้งสภาที่ปรึกษาขึ้นมาสองสภา ได้แก่ สภาที่ปรึกษาราชการแผ่นดิน (เคาน์ซิลออฟสเตต) และสภาที่ปรึกษาในพระองค์ (ปรีวีเคาน์ซิล) ในปี พ.ศ. 2417 และทรงตั้งขุนนางระดับพระยา 12 นายเป็น "เคาน์ซิลลอร์" ให้มีอำนาจขัดขวางหรือคัดค้านพระราชดำริได้ และทรงตั้งพระราชวงศานุวงศ์ 13 พระองค์ และขุนนางอีก 36 นาย ช่วยถวายความคิดเห็นหรือเป็นกรรมการดำเนินการต่าง ๆ แต่สมเด็จเจ้าพระยาบรมมหาศรีสุริยวงศ์ (ช่วง บุนนาค) ขุนนางสกุลบุนนาค และกรมพระราชวังบวรวิไชยชาญ เห็นว่าสภาที่ปรึกษาเป็นความพยายามดึงพระราชอำนาจของพระบาทสมเด็จพระจุลจอมเกล้าเจ้าอยู่หัว ทำให้เกิดความขัดแย้งที่เรียกว่า วิกฤตการณ์วังหน้า วิกฤตการณ์ดังกล่าวทำให้การปฏิรูปการปกครองชะงักลงกระทั่ง พ.ศ. 2428